આ અંગેની જાણવા મળતી વિગત મુજબ જામનગરના કૃષ્ણનગર શેરી નં. 4માં રહેતી ઇસુબેન ચેતનભાઇ કલ્યાણી (ઉ.વ.9) નામની બાળાને આજે સવારે તેણીનો સાવકો ભાઇ શિવમ તેના સબંધી સાથે જી.જી. હોસ્પીટલ ખાતે ત્રણ નંબરમાં લાવ્યો હતો જયાં તબીબે તપાસ કરતા બાળા મૃત હાલતમાં હોવાનું જાહેર કર્યુ હતું. દરમ્éાનમાં બાળાના શરીરના જુદા જુદા ભાગ જેવાકે કપાળ, બંને આંખ, દાઢી, હાથ, કાંડુ, માથા, પગના તળીયામાં ઇજાના નિશાન જોવા મળ્યા હતા તેમજ એક હાથમાં પ્લાસ્ટરનો પાટો બાંધેલો હતો એટલે કે જુની ઇજાના નિશાનો દેખાતા હતા. આ અંગે હોસ્પીટલ ચોકીના જમાદાર નારણભાઇ લૈયા અને મગનભાઇ દ્વારા જરૂરી કાગળોની વિધી હાથ ધરાઇ હતી, જી.જી. હોસ્પીટલ ચોકીના પોલીસ કર્મચારીઆે દ્વારા આ બાબતે પુછપરછ કરી હતી જેમાં ગત તા. 16-1-18ના રોજ બાળકી ઇસુ પડી ગઇ હતી અને તેને ઇજા થઇ હોવાનું તેમજ ખાનગી હોસ્પીટલમાં સારવાર લીધી હોવાની વિગતો જણાવી હતી. ઉપરાંત એવું પણ કહયું હતું કે રાત્રીના સુમારે ઘરે જાગ્યા બાદ સુઇ ગયા હતા અને વહેલી સવારે બાળા પલંગ પરથી નીચે પડેલી હાલતમાં જોવા મળતા ફરીથી ઉપર સુવડાવી દીધી હતી અને એ પછી સબંધીને જાણ કરી હોસ્પીટલ લાવવામાં આવી હતી, આવી પ્રાથમિક વિગતો જણાવતા અને બનાવ રહસ્યમય લાગતા આ અંગેની જાણ સીટી-સી પોલીસને કરવામાં આવી હતી.